hotchpotch/miracl-hf-unified huggingface dataset:
হুমগুটি
হুমগুটি হল ময়মনসিংহের ফুলবাড়িয়া উপজেলায় লক্ষ্মীপুরের বড়ই আটায় তালুক-পরগনার সীমানায় অনুষ্ঠিত একটি ঐতিহ্যবাহী খেলা। ব্রিটিশ আমলে জমিদারদের জমি পরিমাপের বিরোধের মীমাংসা করতে আয়োজন হয়েছিল এই খেলার। পরবর্তীতে আমন ধান কাটা শেষ, বোরো ধান আবাদের আগে প্রজাদের শক্তি পরীক্ষার জন্য জমিদারদের এই পাতানো খেলা চলছে আড়াইশো বছরেরও অধিক সময় ধরে।
২৫০ বছর আগে মুক্তাগাছার রাজা শশীকান্ত আচার্য্যের সঙ্গে ত্রিশালের বৈলরের জমিদার হেমচন্দ্র রায়ের জমির পরিমাপ নিয়ে বিরোধের সৃষ্টি হয়। তখনকার দিনে তালুকের প্রতি কাঠা জমির পরিমাপ ছিল ১০ শতাংশে, পরগনার প্রতি কাঠা জমির পরিমাপ ছিল সাড়ে ৬ শতাংশে। একই জমিদারের জমিতে দুই নীতির কারণে প্রতিবাদী আন্দোলন শুরু হয়। এই বিরোধ মীমাংসা করার জন্য লক্ষ্ণীপুর গ্রামের বড়ই আটা নামক স্থানে ‘তালুক-পরগনার সীমানায়’ এই গুটি খেলার আয়োজন শুরু করা হয়। গুটি খেলার শর্ত ছিল গুটি গুমকারী এলাকাকে ‘তালুক’ এবং পরাজিত অংশের নাম হবে ‘পরগনা’। মুক্তাগাছা জমিদারের প্রজারা বিজয়ী হয় 
জমিদার আমলের সেই গুটি খেলায়।
স্থানীয় মোড়ল পরিবার বর্তমানে ধারাবাহিকভাবে এই খেলার আয়োজন করে আসছে।
হুমগুটি হচ্ছে একটি পিতলের তৈরি ৪০ কেজির গোলাকার বল। এ বল নিয়ে মাঠে লাখো মানুষের কাড়াকাড়ি হয় এর দখল নিয়ে। সবার মুখে উচ্চারিত হয় “জিতই আবা দিয়া গুটি ধররে হেইও...।
পৌষ মাসের শেষ দিনকে এ অঞ্চলের আঞ্চলিক ভাষায় বলা হয় পুহুরা। এই দিনেই যুগ যুগ ধরে অনুষ্ঠিত হচ্ছে এই খেলা। বিকেল সোয়া ৪টায় শুরু হয় এই খেলা। খেলা চলে বিকেল থেকে গভীর রাত পর্যন্ত । কোন কোন বছর পরেরদিন পর্যন্ত খেলা চলার রেকর্ডও আছে। রাতের বেলায় টর্চ লাইটের সাহায্যে চলে এ খেলা।
ফুলবাড়িয়া সদর থেকে ৫ কিলোমিটার উত্তরে লক্ষ্মীপুর ও ১০ মাইলের মাঝামাঝি “বড়ই আটাবন্ধ” নামক বড় মাঠ হলো খেলার কেদ্রস্থল। এই স্থানটি মুক্তাগাছা-ত্রিশাল জমিদার আমলে তালুক বনাম পরগনার সীমানা ছিল।
১ মণ ওজনের পিতলের তৈরি গুটি করায়াত্ত করে নিজ গ্রামে নিয়ে গুম করা পর্যন্ত চলে এই খেলা। শুরুতে উত্তর, দক্ষিণ, পূর্ব ও পশ্চিম ভাগবাটোয়ারা করে খেলা শুরু হলেও পরে আর কোন দিক থাকেনা। একেক এলাকার একেকটি নিশানা থাকে এবং ঐ নিশানা দেখে বুঝা যায় কারা কার পক্ষের লোক। গুটিটি কোন দিকে যাচ্ছে তা চিহিৃত করা হয় নিশানা দেখেই। এই গুটিটি মাঠের আসার পরপরই তার উপর ঝাপিয়ে পরে লাখো জনতা। দখল নিতে শুরু হয় টানাটানি, ধাক্কাধাক্কি, ধস্তাধস্তি। গুটিটি নিজেদের দখলে নিতে বিভিন্ন কৌশল অবলম্বন করা হয়।লক্ষ্মীপুরের বড়ই আটায় খেলা শুরু হলেও আস্তে খেলাটি ছড়িয়ে পড়ে ৫/৮ কিলোমিটার দূরের গ্রামেও। গুটিটি গুম না হওয়া পর্যন্ত চলে এ খেলা। মানুষের ভিড়ে কে গুটি নিয়ে দৌড় দিয়ে গুম করে কেউ জানেনা। খেলায় কোন রেফারি থাকেনা, খেলোয়াড়রাই থাকেন এ খেলার বিচারক। গুটি নিয়ে দলের কাড়াকাড়ি,আপন আপন গ্রামে নিয়ে যাওয়ার জন্য এবং যারা নিতে পারবে তারাই হবে বিজয়ী। 
আশেপাশের ময়মনসিংহ সদর উপজেলা, মুক্তাগাছা উপজেলা, ত্রিশাল উপজেলা ও ফুলবাড়িয়া উপজেলার খেলোয়াড়রা অংশগ্রহণ করে।
অতি প্রাচীনকাল থেকেই লক্ষ্ণীপুর, বড়ই আটা,ভাটিপাড়া বালাশ্বর,শুভরিয়া,কালীবাজাইল,তেলিগ্রাম,সারুটিয়া, গড়বাজাইল, বাসনা, দেওখোলা, কুকরাইল, বরুকা, ফুলবাড়ীয়া পৌর সদর, আন্ধারিয়াপাড়া, জোরবাড়ীয়া, চৌধার, দাসবাড়ী,কাতলাসেনসহ আশে-পাশের ১৪ থেকে ১৫টি গ্রামে উৎসব শুরু হয় এই খেলাকে কেন্দ্র করে। এই খেলা উপলক্ষ্যে আশেপাশের গ্রামগুলোতে নাইওর আসে বাড়ির বউ এবং কণ্যারা। মেজবানির জন্য করা হয় গরু খাসি জবাই দেওয়া হয়। ঘরে ঘরে পিঠা পুলির উৎসব শুরু হয়। এই খেলা উপলক্ষ্যে নতুন নতুন জামাও কেনে এই অঞ্চলের লোকেরা।
পারাদ্বীপ তেল শোধনাগার
পারাদ্বীপ তেল শোধনাগার বা পারাদ্বীপ রিফাইনারি হল ওড়িশা রাজ্যের পারাদ্বীপ শহরে ইন্ডিয়ান অয়েল কর্পোরেশন কর্তৃক প্রতিষ্ঠিত ১১তম তেল শোধনাগার। এই শোধনাগারের উৎপাদন ক্ষমতা ১৫ এমএমটিপিএ।
পারাদ্বীপ তেল শোধনাগার হল ইন্ডিয়ান ওয়েল-এর ১১ তম তেল শোধনাগার। ৭ ফেব্রুয়ারী ২০১৬ সালে প্রধানমন্ত্রী শ্রী নরেন্দ্র মোদি জাতির এই কাজে নিবেদিত ছিলেন। পূর্ব ভারতের "জ্বালানি প্রবেশদ্বারা" হিসাবে বিবেচিত, ১৫ এমএমপিএপিএ ক্ষমতার শোধনাগারটি আনুমানিক ₹৩৪,৫৫৫ কোটি টাকা মূল্যের ভিত্তিতে স্থাপন করা হয়েছে। ২০০২ সালের মে মাসে সাবেক প্রধানমন্ত্রী অটল বিহারী বাজপেয়ী তেল শোধনাগারর ভিত্তিপ্রস্তর স্থাপন করা হয়েছিল।
কর্মকর্তারা জানান, তেল শোধনাগারের নির্মাণকাজে ২৮ লাখ টন ইস্পাত ব্যবহার করা হয়েছে, যা ৩০ টি  আইফেল টাওয়ার বা প্রায় ৩৫০ টি রাজধানী ট্রেনের সমতুল্য একটি বিশাল কাজ ছিল। এর মধ্যে ১১.৬ লক্ষ ঘনমিটার কংক্রিটি ব্যবহৃত হয়েছে, যা দুবাইয়ের বুর্জ খলিফায় ব্যবহৃত মোট কংক্রিটের ৩ গুণের সমান।
২,৪০০ কিলোমিটার পাইপ ব্যবহার করা হয়েছে, যা প্রায় গঙ্গার দৈর্ঘ্যের সমান। একটি মার্সেডিজ-বেনজ এস-ক্লাস গাড়ি তেল শোধনাগারে ব্যবহৃত ১২৬ ইঞ্চির বৃহত্তম ব্যাসের পাইপলাইনের মধ্য দিয়ে যেতে পারে।
তেল শোধনাগারটির ২০১৩ সালের তৃতীয় ত্রৈমাসিকে উৎপাদন শুরু করার প্রত্যাশা ছিল। বিলম্বের কারণে তেল শোধনাগার প্রকল্পের খরচ ২.৫% বৃদ্ধি পেয়েছিল। অবশেষে ৭ ফেব্রুয়ারী ২০১৬ সালে প্রধানমন্ত্রী নরেন্দ্র মোদি তেল শোধনাগারটির উদ্বোধন করেন।
প্রকল্পের উদ্বোধনের তারিখ থেকে ১১ বছর মেয়াদে তেল শোধনাগারের পণ্যগুলিকে ওড়িশা সরকার বিক্রয় কর থেকে মুক্ত করেছে। এছাড়া, রাজ্য সরকার সিএসটি সংগ্রহে ৩০ বছরের ছাড়ের অনুমতি দিয়েছে।
এ কে এম এনামুল হক শামীম
এ কে এম এনামুল হক শামীম একজন বাংলাদেশি রাজনীতিবিদ এবং শেখ হাসিনার চতুর্থ মন্ত্রীসভার পানি সম্পদ মন্ত্রণালয়ের দায়িত্বপ্রাপ্ত উপমন্ত্রী। তিনি শরীয়তপুর-২ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
শামীম ১৯৬৫ সালের ১০ নভেম্বর শরীয়তপুর জেলার ভেদরগঞ্জ উপজেলার সখিপুর থানার চর গোপালপুর ইউনিয়নের মালতকান্দি গ্রামে জন্মগ্রহণ করেন। তার পিতার নাম আবুল হাসেম মিয়া ও মাতার নাম আশ্রাফুন নেছা। শামীম নোয়াখালীর এম এ উচ্চ বিদ্যালয় থেকে মাধ্যমিক এবং ঢাকা রেসিডেনসিয়াল মডেল কলেজ থেকে উচ্চ মাধ্যমিক সম্পন্ন করে জাহাঙ্গীরনগর বিশ্ববিদ্যালয় থেকে স্নাতকোত্তর ডিগ্রি অর্জন করেন।
শামীম শিক্ষার্থী থাকাকালীন বাংলাদেশ ছাত্রলীগে যোগদানের মাধ্যমে রাজনীতিতে প্রবেশ করেন। ১৯৭৯ এম এ উচ্চ বিদ্যালয় শাখা ছাত্রলীগের সাধারণ সম্পাদক, ১৯৮৪ সালে জাহাঙ্গীরনগর বিশ্ববিদ্যালয় শাখা ছাত্রলীগের সাংগঠনিক সম্পাদক, ১৯৮৬ সালে সাধারণ সম্পাদক ও ১৯৮৮ সালে বিশ্ববিদ্যালয় শাখার সভাপতি নির্বাচিত হন। ১৯৮৯ সালে জাহাঙ্গীরনগর বিশ্ববিদ্যালয় কেন্দ্রীয় ছাত্র সংসদের (জাকসু) সহ-সভাপতি (ভিপি) নির্বাচিত হন। পরের বছর ছাত্রলীগের কেন্দ্রীয় কমিটির সদস্য, ১৯৯২ সালে সিনিয়র সহ-সভাপতি ও ১৯৯৪ সালে কেন্দ্রীয় ছাত্রলীগের সভাপতি নির্বাচিত হন। ২০০২ সালে আওয়ামী লীগের পর্যবেক্ষক সদস্য হিসেবে যোগদানের মাধ্যমে তিনি মূল রাজনীতিতে প্রবেশ করেন। ২০১২ সালের ফেব্রুয়ারিতে প্রথমবার ও ডিসেম্বরে দ্বিতীয়বারেরমত আওয়ামী লীগের কেন্দ্রীয় কমিটির সদস্য হন এবং ২০১৬ সালের অক্টোবরে আওয়ামী লীগের ২০তম সম্মেলনে তিনি কেন্দ্রীয় কমিটির সাংগঠনিক সম্পাদক নির্বাচিত হন।
২০১৮ সালে একাদশ জাতীয় সংসদ নির্বাচনে শামীম শরীয়তপুর-২ আসন থেকে আওয়ামী লীগের মনোনয়নে প্রথমবারেরমত সংসদ সদস্য নির্বাচিত হন। নির্বাচনের পর আওয়ামী লীগ সরকার গঠন করলে তিনি ৭ জানুয়ারি ২০১৯ সালে শেখ হাসিনার চতুর্থ মন্ত্রীসভায় পানি সম্পদ মন্ত্রণালয়ের উপমন্ত্রীর দায়িত্ব পান।
শামীম ব্যক্তিগত জীবনে বিবাহিত এবং তার দুই মেয়ে রয়েছে। তার দাদা রওশন আলীও একজন জনপ্রতিনিধি ছিলেন। তার ছোট ভাই এ কে এম আমিনুল হক বাংলাদেশ সেনাবাহিনীর একজন বিগ্রেডিয়ার জেনারেল।
দ্বিতীয় বিশ্বযুদ্ধ (বই)
দ্বিতীয় বিশ্বযুদ্ধ (১ম খন্ড) ডেল এইচ খান সম্পাদিত যুদ্ধ বিষয়ক সংকলন বই যা নালন্দা প্রকাশনী থেকে ২০১৮ সালে বাংলাদেশে প্রকাশিত হয়। বইটি দ্বিতীয় বিশ্বযুদ্ধে প্রত্যক্ষভাবে অংশগ্রহণকারী যোদ্ধা আর প্রত্যক্ষদর্শীদের লেখা সত্য ঘটনার অনুবাদ, অনুবাদের সাথে প্রাসঙ্গিক ঐতিহাসিক ছবি ও সাম্প্রতিক ইতিহাসের ভিত্তিতে রচিত পাদটীকা দিয়ে মোট দুই খন্ডে সাজানো হয়েছে।
১৯৩৯ সালের ১ সেপ্টেম্বর হিটলারের নাজি জার্মানি উদ্ভাবিত ‘ব্লিজক্রিগ’ নামক এক অভূতপূর্ব রণকৌশলে পোল্যান্ড জয়ের মাধ্যমে দ্বিতীয় বিশ্বযুদ্ধ শুরু হয়। এরপর সারা বিশ্ব অক্ষশক্তি বনাম মিত্রবাহিনীতে দ্বিধাবিভক্ত হয়ে যায় আর ক্রমশ এ যুদ্ধ ছড়িয়ে পড়ে সারা বিশ্বে। যুদ্ধ চলতে থাকে জলে, স্থলে, সাগরে এবং সমুদ্রতলদেশেও। রোমহর্ষক আর রক্তক্ষয়ী সব যুদ্ধে ইতিহাসের পাতা ভারী হতে থাকে।
দশ লাখের বেশি প্রাণ হারানোর পর স্ট্যালিনগ্রাদের যুদ্ধকে ইতিহাস রেকর্ড করল সবচেয়ে রক্তক্ষয়ী যুদ্ধ হিসেবে, কুরশকের যুদ্ধে বিশ্ব দেখল ইতিহাসের বিশালতম সাঁজোয়া (ট্যাংক) যুদ্ধ, ডি-ডেতে ইতিসের বৃহত্তম এম্ফিবিয়াস ল্যান্ডিং, আর হিরোশিমা ও নাগাসাকির বুকে প্রথমবারের মতো অ্যাটম বোমা বিস্ফোরিত হবার পর জাপানের আত্মসমর্পণের মাধ্যমে-এই মহাযুদ্ধের পরিসমাপ্তি ঘটে ১৯৪৫ সালের ২রা সেপ্টেম্বর তারিখে।
যে কোনো যুদ্ধের মতোই দ্বিতীয় বিশ্বযুদ্ধেরও একটি সুবিশাল প্রেক্ষাপট আছে; আছে পরোক্ষ আর প্রত্যক্ষ অনেক কারণ। তাই দ্বিতীয় বিশ্বযুদ্ধের ইতিহাস কিংবা গল্প মানেই রাজনীতি আর কূটনীতির গল্প, যুদ্ধের প্রেক্ষাপট আর প্রস্তুতির গল্প, যুদ্ধ শুরুর গল্প, আকাশ-স্থল-নৌ-সাবমেরিন যুদ্ধের গল্প, নেতৃত্ব আর সৈনিকতার গল্প, আবিষ্কার আর গুপ্ত অভিযানের গল্প, যুদ্ধাহত আর যুদ্ধবন্দিদের গল্প, অযোদ্ধা আর কোল্যাটেরাল ড্যামেজের গল্পসহ অসংখ্য সব গল্প।
ভিন্ন আঙ্গিকে দ্বিতীয় বিশ্বযুদ্ধকে পাঠকের সামনে তুলে ধরতে দ্বিতীয় বিশ্বযুদ্ধে প্রত্যক্ষভাবে অংশগ্রহণকারী আর প্রত্যক্ষদর্শীদের কিছু সত্য ঘটনা দিয়ে সাজানো হয়েছে এই সংকলন। ছয় বছরব্যাপী সংঘটিত এই যুদ্ধের ধারাবাহিকতা ঠিক রাখতে গল্পগুলো ক্রমানুসারে সাজানো হয়েছে। গল্পগুলোকে আরও আকর্ষণীয় করতে প্রতিটি গল্পে প্রাসঙ্গিক ক্যাপশনসহ ঐতিহাসিক ছবি সংযোজন করা হয়েছে। এছাড়াও সামরিক ইতিহাসের ভক্তদের কথা মাথায় রেখে অধিকাংশ গল্পের শেষে আছে পাদটীকা, যেখানে গল্প সংশ্লিষ্ট অভিযানের একটি সামগ্রিক চিত্র তুলে ধরা হয়েছে।
দ্বিতীয় বিশ্বযুদ্ধ বইটি একটি সম্মিলিত প্রয়াসের ফসল। লে. কর্নেল মুহাম্মদ লুৎফুল হক (অব.) নিকট হতে এই দুষ্প্রাপ্য গল্পগুলোর সন্ধান পাবার পর ডেল এইচ খান একুশজন অনুবাদক নিয়ে "টিমWW2" নামে একটি পর্ষদ গঠন করে। গল্পগুলোতে উইকিপিডিয়া, এনসাইক্লোপিডিয়া, রিডার্স ডাইজেস্টসহ বিবিধ বই, ম্যাগাজিন এবং ইন্টারনেটভিত্তিক উৎস থেকে সংগৃহীত তথ্য, উপাত্ত এবং ছবি সংযোজন করা হয়েছে।
রোগের আন্তর্জাতিক শ্রেণীবিভাগ
১৮৫০ সাল থেকেই রোগসমূ্হকে অধ্যয়ন এবং গবেষণার সুবিধার শ্রেণী বিভাজন করার প্রয়াস করা হয়েছে। এই প্রচেষ্টাতেই ১৮৯৩ সালে প্রথম 'আন্তর্জাতিক পরিসংখ্যান প্রতিষ্ঠান' (International Statistical Institute) 'মৃত্যুর কারণের তালিকা' (List od Causes of Death) প্রকাশ করে। এই তালিকার ষষ্ঠ সংশোধনী 'বিশ্ব স্বাস্থ্য সংঘ'-এর (World Health Organization) তত্বাবধানে প্রকাশ করা হয়। এর নাম দেওয়া হয় রোগের আন্তর্জাতিক শ্রেণীবিভাজন (International Classification of Diseases, সংক্ষেপে ICD) । ১৯৬৭ সালে 'বিশ্ব স্বাস্থ্য সদন' 'WHO রোগ নামকরণ নিয়মাবলী'র (WHO Nomenclature Regulations) আধারে প্রস্তুত করে এবং সংঘ রাষ্ট্র সমূহকে রোগের নামকরণের জন্য ICD-র সর্বশেষ সংশোধনী ব্যবহার করার উপদেশ দেয়।
১৯৯০ সালে 'বিশ্ব স্বাস্থ্য সদন' ICD-র দশম সংস্করণ প্রস্তুত করে এবং ১৯৯৪ সাল থেকে সংঘ রাষ্ট্রসমূহের ব্যবহারের জন্য মুক্ত করা হয়। বর্তমানেও এই সংস্করণকে ব্যবহার করা হয়েছে। অবশ্য একাদশ সংস্করণের কাজ এখনও চলছে।
ICD সমস্ত রোগ, স্বাস্থ্য পরিচালনার বিভিন্ন দিক ও রোগী চিকিৎসার সমূহ দিককে বিচার করে নির্দিষ্ট নিয়মে শ্রেণিবিভাজন এবং নামকরণ করে। রোগের চিকিৎসা, চিকিৎসা সম্পর্কিত ব্যয় নির্ধারণ, রোগে হওয়া শারীরিক ক্ষতি ইত্যাদি এই বিভাজনের আধারে নির্ণয় করা হয়। 'মৃত্যুর প্রমাণপত্র'-এ ICD-পদ্ধতিতে রোগ শনাক্ত করে দেওয়া বাধ্যতামূলক।
রোগের শ্রেণীবিভাজন করে শনাক্ত করা ছাড়াও এই নির্দেশাবলী রোগের আন্তর্জাতিক গবেষণায় থাকা নিদান সম্পর্কিত পার্থক্যসমূহ (Diagnostic differences) দূর করে। তার বাইরেও একই নির্দেশাবলী মেনে চললে কোনো একরকম রোগের বিষয়ে আন্তর্জাতিক পরিসংখ্যান প্রস্তুত করাতে বিশেষ সুবিধা হয়।
বর্তমান প্রচলিত দশম সংস্করণে মোট বাইশটা অধ্যায় আছে।
অধ্যায়. গোষ্ঠী শিরোনাম
যেকোনো রোগের জন্য ওপরোক্ত প্রতিটি অধ্যাযে উল্লেখ মতে সংকেত প্রয়োগ করা হয়। মূল অধ্যায়ে থাকা প্রথম অক্ষরটি সেই অধ্যায়টি বোঝায়। দ্বিতীয় এবং তৃতীয় সংখ্যা দুটিই একটা বিশেষ রোগকে এবং সেই রোগের বিশেষ অবস্থা বোঝাতে কখনো পরে অন্য দুটি সংখ্যা ব্যবহার করা হয়।
উদাহরণস্বরূপ, 'প্লাজমোডিয়াম ভাইভেক্স' থেকে হওয়া ম্যালেরিয়া রোগের জন্য সংকেত হল: B51। যদি এই রোগের জন্য রোগীর প্লীহা ফাটে তবে তার জন্য যোগ দিতে হবে: .0। যদি এমন জটিলতা না থাকে, তবে যোগ দিতে হবে .9।
B51.0 মানে হল " 'প্লাজমোডিয়াম ভাইভেক্স' থেকে হওয়া ম্যালেরিয়া রোগ, এবং এই রোগের জন্য প্লীহা ফেটে যাওয়ার অবস্থা।"
B51.9 মানে হল " 'প্লাজমোডিয়াম ভাইভেক্স' থেকে হওয়া ম্যালেরিয়া রোগ, কোনো জটিলতা নাই।"
কিছু রোগের জন্য একটা পঞ্চম সংখ্যাও যোগ দেওয়ার ব্যবস্থা আছে।
বিশ্ব স্বাস্থ্য সংস্থা ছাড়াও অন্যান্য সংস্থা নিজের মত রোগের শ্রেণী বিভাজনের জন্য পদ্ধতি তৈরি করতে পারে। উদাহরণ স্বরূপ, মানসিক রোগেরশ্রেণী বিভাজনের জন্য আমেরিকা যুক্তরাষ্ট্রে DSM (Diagnostic and Statistical Manual for classification of mental illness) ব্যবহার করা হয়। বর্তমান DSM - IV (চতুর্থ সংস্করণ) চলছে।
প্রশান্ত গোস্বামী
প্ৰশান্ত গোস্বামী (জন্ম: ১৯৫৯) একজন ভারতীয় গাণিতিক ভূবিজ্ঞানী, জলবায়ু বিজ্ঞানী ও নতুন দিল্লীতে অবস্থিত রাষ্ট্ৰীয় বিজ্ঞান, প্ৰযুক্তিবিদ্যা ও উন্নয়ন অধ্যয়ন প্ৰতিষ্ঠানের সঞ্চালক প্ৰধান। আগে তিনি চতুৰ্থ পারাডিগ্ম প্ৰতিষ্ঠানে বিজ্ঞানী হিসাবে কাৰ্যনিৰ্বাহ করেছিলেন। তিনি ক্ৰান্তীয় বায়ুমণ্ডলের চলকীয় পরিবৰ্তনের অধ্যয়নের জন্য বিশেষভাবে পরিচিত। ভারত সরকার তাঁর প্রাগ্রসর অবদানের জন্য ২০০১ সালে বিজ্ঞানের শ্ৰেষ্ঠ পুরস্কার শান্তি স্বরূপ ভাটনাগর পুরস্কার প্ৰদান করে।
আহমাদ আলি লাহোরি
মাওলানা আহমাদ আলি লাহোরি (১৮৮৭ – ২৩ ফেব্রুয়ারি ১৯৬২) () (সংক্ষিপ্ত নাম:আহমাদ আলি) ছিলেন মুসলিম স্কলার, দক্ষিণ এশিয়ার মুফাসসির (উর্দু কুরআন ব্যাখ্যাকার)। তিনি দেওবন্দি আন্দোলনের ইতিহাসে একজন উল্লেখযোগ্য ব্যক্তিত্ব ছিলেন।
আহমাদ আলি লাহোরি দেওবন্দি আলেম উবাইদুল্লাহ সিন্ধির ছাত্র ছিলেন। তিনি দারুল উলুম দেওবন্দে পড়াশোনা করেন। এবং সেখান থেকে ১৯২৭ সালে স্নাতক করেন। আহমাদ আলি লাহোরি তার শিক্ষকের শিক্ষাপ্রতিষ্ঠানেই অধ্যাপনা শুরু করেন এবং শিক্ষকের মেয়েকেই বিবাহ করেন। তিনি তাকে নতুন দল খুলতেও সাহায্য করেন। যাইহোক, উবাইদুল্লাহ সিন্ধি ১৯৪৭ সালের ভারত বিভাগের আগেই ১৯৪৪ সালে ইন্তেকাল করেন। তাই, পাকিস্তান আন্দোলন এবং মুহাম্মদ আলি জিন্নাহকে সমর্থন করে মাওলানা শাব্বির আহমেদ উসমানি মাওলানা আহমাদ আলি লাহোরিসহ দেওবন্দি আলেমদের একটি দলের নেতৃত্ব দেন। অতঃপর, ১৯৪৭ সালে দলটির সকলে নতুন তৈরি হওয়া পাকিস্তানে এসে এখানেই স্থায়ীভাবে বসবাস শুরু করেন।
"যদিও দেওবন্দের শিক্ষক এবং ছাত্রদের বিশাল একটি অংশ পাকিস্তান আন্দোলন অথবা তার বিরোধিতা করা থেকে নিরব ছিলেন। তদুপরি, সেখানকার একটি অংশ একটি স্বাধীন মুসলিম রাষ্ট্রের জন্য সক্রিয়ভাবে একজন জ্ঞানী আলিমের নেতৃত্বে উল্লেখযোগ্যভাবে কায়েদ-ই-আজমকে সমর্থন করে গিয়েছিলেন।"
মাওলানা শাব্বির আহমেদ উসমানি এবং তার দল পাকিস্তান আন্দোলনের জনসাধারণের মধ্যে মিশে গিয়েছিলেন।
আহমাদ আলি লাহোরি ১৯৬২ সালের ২৩শে ফেব্রুয়ারি পাকিস্তানের লাহোরে মৃত্যুবরণ করেন এবং তাকে লাহোরেই দাফন করা হয়। তার মৃত্যুর পর তার সন্তান "মাওলানা উবাইদুল্লাহ আনওয়ার" তার ঐতিহ্যবাহী ইসলামি শিক্ষাপীঠের দায়িত্ব পালন করতে থাকেন।
কোহিস্তানাত জেলা
কোহিস্তানাত জেলা আফগানিস্তানের সামাঙ্গন প্রদেশের একটি অন্যতম জেলা। জেলাটির রাজধানী শহরের নাম হচ্ছে কোহিস্তানাত নামক শহর। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
সঞ্চারক জেলা
সঞ্চারক জেলা () অথবা সঙ্গচারক নামেও পরিচিত, আফগানিস্তানের সারে পোল প্রদেশের একটি অন্যতম জেলা। এটির কেন্দ্রীয় অঞ্চলের নাম হচ্ছে তুকার বা টোকজার নামক শহর। সঞ্চারক জেলা মূলত পূর্বের বালখ প্রদেশের সীমানা ঘিরে গড়ে উঠেছে। জেলাটি ১০৮৯ বর্গ কিলোমিটার এলাকা জুড়ে গঠণ করা হয়েছে।
২০১০ সালের আদমশুমারীর আনুমানিক হিসাব অনুযায়ী সঞ্চারক জেলার জনসংখ্যার ছিল প্রায় ৮৭,৬৭০ জন এর মত। যার মধ্যে থেকে ৪৪,২৮৭ জন পুরুষ এবং ৪৩,৩৮৩ জন মহিলা রয়েছে। জেলাটির জনসংখ্যা প্রায় ৯০% তাজিক সম্প্রদায়ের এবং অন্যান্য সম্প্রদায়ের রয়েছে ১০%।
সার-ই পোল জেলা
সার-ই পোল আফগানিস্তানের সারে পোল প্রদেশের একটি অন্যতম জেলা। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি। জেলাটির রাজধানী শহরের নাম হচ্ছে সার-ই পোল।
সাঈদ জেলা
সাঈদ জেলা (Persian: ولسوالی صیاد) আফগানিস্তানের সারে পোল প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে সাঈদ নামক গ্রাম। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
সোজমা কালা জেলা
সোজমা কালা জেলা (ফার্সি: سوزمه قلعه) আফগানিস্তানের সারে পোল প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে সোজমা কালা। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
বাহারক জেলা (তখর)
বাহারক জেলা আফগানিস্তানের তখর প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে সাঈদ নামক গ্রাম। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি। জেলাটি তালুকান জেলা থেকে বিভক্ত করে গঠণ করা হয়েছিল।
বঙ্গী জেলা
বঙ্গী জেলা আফগানিস্তানের তখর প্রদেশের একটি অন্যতম জেলা। এটি পাহাড়ের চারপাশে ঘিরে অবস্থিত একটি উপত্যকা এবং এখানে বঙ্গী নদী নামে একটি নদী রয়েছে যার মাধ্যমে কৃষি জমিকে সেচ প্রদান করা হয় এবং আশেপাশের এলাকাকে সবুজ ও আকর্ষণীয় করে তুলেছে। প্রায় ৯৯% মানুষ উজবেক ভাষার কথা বলে থাকে।
চাহ আব জেলা
চাহ আব জেলা (ফার্সি: ولسوالی چاه‌آب) আফগানিস্তানের তখর প্রদেশের একটি অন্যতম জেলা।
চাহ আব তখর প্রদেশের চতুর্থ বৃহত্তম জেলা এবং আফগানিস্তানের উত্তর-পূর্ব অঞ্চলে অবস্থান করছে।
আদমশুমারির আনুমানিক হিসাব অনুযায়ী ধারনা করা হয়ে থাকে যে, এখানে প্রায় ১০০,০০০ জন বসবাস করে থাকেন যার মধ্যে চাহ আব শহরে ২০,০০০ জন শহরে বসবাস করছেন। যুদ্ধের পূর্বের সময়ে, চাহ আব একটি শান্ত ও অবলম্বনশীল জেলা ছিল, যেখানে প্রাক-যুদ্ধের জনসংখ্যার কিছু সংখ্যক শিক্ষিত নাগরিক ছিল। বিগত ২৩ বছরে যুদ্ধের ফলে এবং অর্থনৈতিক মন্দার ফলে শাহ আবের শিক্ষাগত মান নিম্ন পর্যায়ে চলে গেছে। সরকারি কর্তৃপক্ষ কর্তৃক জেলাগুলিতে শিক্ষকদের কোনও অনুদান বা বেতন প্রদানের ক্ষেত্র নেই বললেই চলে।
দ্য কেমব্রিজ হিস্ট্রি অফ আফ্রিকা
দ্য কেমব্রিজ হিস্ট্রি অফ আফ্রিকা হল আট খণ্ডে প্রকাশিত আফ্রিকার ইতিহাস-সংক্রান্ত একটি সচিত্র গ্রন্থ। ১৯৭৫ থেকে ১৯৮৬ সালের মধ্যে কেমব্রিজ ইউনিভার্সিটি প্রেস থেকে বইটি প্রকাশিত হয়। বইটির প্রত্যেকটি খণ্ড ভিন্ন ভিন্ন লেখকের দ্বারা সম্পাদিত এবং সমগ্র গ্রন্থটির সাধারণ সম্পাদকেরা হলেন জন ডনালি ফেজ ও রোল্যান্ড অলিভার। ২০০৮ সালের মার্চ মাসে কেমব্রিজ ইউনিভার্সিটি প্রেস থেকে বইটির ই-বই সংস্করণ প্রকাশিত হয়।
চাল জেলা
চাল জেলা, (), আফগানিস্তানের তখর প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে চাল। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
দারকাদ জেলা
দারকাদ জেলা আফগানিস্তানের তখর প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে দারকাদ নামক শহর। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
দাস্তি কালা জেলা
দাস্তে কালা জেলা (دشت قلعه) আফগানিস্তানের তখর প্রদেশের একটি অন্যতম জেলা। খাজা ঘর জেলা থেকে জেলাটি বিভক্ত করে গঠণ করা হয়েছিল। জেলাটিতে তখর সবচেয়ে ভাল অবস্থান রয়েছে যার মধ্যে উল্লেখযোগ্য স্থান এবং সুরক্ষিত জেলা হিসেবে পরিচিত। এছাড়াও এখানে প্রাচীন দর্শনীয় স্থান এবং তখরের মধ্যে সবচেয়ে জনপ্রিয় স্থানের মধ্যে রয়েছে আই খানুম নামে দর্শনীয় স্থান, যেখানে বেশিরভাগ মানুষ বসন্তে এবং গ্রীষ্মের ঋতুতে ঘুরতে আসে। এই জেলার অধিকাংশই উজবেক সম্প্রদায়ের লোকজনের বসবাস।
দাস্তে কালা ৭টি উচ্চ বিদ্যালয় এবং এর পাশেও আমো নামে একটি নদী রয়েছে। এছাড়াও এখানে কোকচা নদীও যথেষ্ট জনপ্রিয় একটি নদী।
ফরখার জেলা
ফরখার জেলা আফগানিস্তানের তখর প্রদেশের একটি অন্যতম জেলা। এটি তালুকানের দক্ষিণ-পূর্ব অঞ্চলে অবস্থিত একটি জেলা। এটি উচ্চ পর্বত সঙ্গে বেষ্টিত একটি সুন্দর উপত্যকা হিসেবে পরিচিত। খানাবাদ নদীতে এই উপত্যকায় প্রবাহিত হয়ে থাকে। আফগানিস্তানের চারপাশের মানুষ দর্শনীয় স্থান দর্শনের জন্য এই উপত্যকায় চলে আসে। ফরখারের প্রায় ৯৯% মানুষ ফার্সি ভাষায় কথা বলে থাকে। ফরখারের জনসংখ্যা প্রায় ৪০,০০০ জন এর মত।
এই জেলার প্রধান গ্রামগুলি হল: শক্তান, শিংগান, নাহর আব, দশ্ত ই রবাত, আবি দারা, কুরানি, পিরে ফরখার, শরি, দেহাক, জাঙ্গলে গাজা, দশ্ত ই কঞ্জ, চশমা ই গার্মুক, শাহের ফরখার, কুণ্ডাল, মাজারে শিখ, খানাকা, খুরমাব, অর্দিশন, কাশান, সারে খাম, সিঙ্গান, পয়ানি, দাহনে জুরে, খাফদারা, সাং ই আতশ, খায়াকি, ফারহাঙ্গাদ, খুসদেহ, দার
ফরখার সোভিয়েত দখল করার জন্য জিহাদি বিরোধীদের জন্য একটি প্রধান কেন্দ্র হিসেবে পরিচিত ছিল। এটি ছিল আফগান নেতা আহমদ শাহ মাসুদ এর প্রধান প্রশিক্ষণ কেন্দ্র।
হাজার সুমুখ জেলা
হাজার সুমুখ জেলা আফগানিস্তানের তখর প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে হাজার সুমুখ নামক শহর। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি। জেলাটি তালুকান জেলা থেকে বিভক্ত করে গঠণ করা হয়েছিল।
ইশকামিশ জেলা
ইশকামিশ জেলা আফগানিস্তানের তখর প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে ইশকামিশ নামক শহর। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
পাইকগাছা পৌরসভা
পাইকগাছা পৌরসভা খুলনা বিভাগের খুলনা জেলার অন্তর্গত পাইকগাছা উপজেলার একটি প্রশাসনিক অঞ্চল । যা খুলনা জেলা থেকে ৬৫ কিঃমিঃ দুরে অবস্থিত।
উত্তরে গদাইপুর ইউনিয়ন, পূর্বে শিবসা নদী দক্ষিণে  চাঁদখালী ইউনিয়ন এবং পশ্চিমে রাড়ুলী ইউনিয়ন
কালাফগন জেলা
কালাফগন জেলা আফগানিস্তানের তখর প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে কালাফগন নামক শহর। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
খাজা বাহা উদ্দিন জেলা
খাজা বাহা উদ্দিন জেলা আফগানিস্তানের তখর প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে বাহা উদ্দিন। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি। জেলাটি ইয়াঙ্গি কালা জেলা থেকে বিভক্ত করে গঠণ করা হয়েছিল।
উত্তোলিত রেলপথ
একটি উত্তোলিত রেলপথ বা এলিভেটেড রেলওয়ে (এল এল, এল ট্রেন, বা কেবলমাত্র এলএল ট্রেনের জন্যও পরিচিত হয় এবং ইউরোপে, ওভারহেড রেলপথ হিসাবে) হল দ্রুতগামী গণপরিবহন ব্যবস্থা যুক্ত রেলপথ, যা সড়ক পথের উপরে নির্মিত একটি উড়াল রেলসেতু বা অন্যান্য উচ্চতর কাঠামো (সাধারণতঃ ইস্পাত, কংক্রিট, বা ইট নির্মিত)। রেলপথটি ব্রড গেজ, স্ট্যান্ডার্ড গেজ, সংকীর্ণ গেজ, লাইট রেল, মোনোরেল, বা একটি ঝুলন্ত রেল হতে পারে। উত্তোলিত রেলপথগুলি সাধারণত নগর এলাকায় ব্যবহৃত হয় যেখানে সড়ক স্তরের ক্রসিংয়ের সংখ্যা বেশি থাকে। বেশিরভাগ সময়ই ইস্পাত ভায়াডাক্ট বা উড়ালসেতুগুলিতে চালিত উত্তোলিত রেলপথগুলি সড়ক স্তর থেকে দেখা যায়।
১৮৩৬ থেকে ১৮৩৮ সালের মধ্যে ইটের দ্বারা নির্মিত ৮৭৮ টি খিলানের উত্তোলিত লন্ডন ও গ্রীনিচ রেলপথ বিশ্বের প্রথম উত্তোলিত রেলপথ। ২.৫ মাইল (৪ কিমি) দীর্ঘ লন্ডন ও ব্ল্যাকওয়াল রেলপথও (১৮৪০) একটি উত্তোলিত রেলপথ ছিল। ১৮৪০-এর দশকে লন্ডনে উত্তোলিত রেলপথগুলির অন্যান্য প্রকল্প ছিল যা ঈপ্সিত সাফলতা পায়নি।
১৮৬০ এর দশকের শেষের দিকে উত্তোলিত রেলগুলি মার্কিন শহরগুলিতে জনপ্রিয় হয়ে ওঠে। ১৮৬৮ থেকে ১৮৭০ সাল পর্যন্ত নিউইয়র্ক ওয়েস্ট সাইড এবং ইয়নকার্স পেটেন্ট রেলওয়ে কেবল কারগুলির সাথে পরিচালিত হয়েছিল, তারপরে লোকোমোটিব দ্বারা চালিত হয়। এর পরে ম্যানহাটান রেলওয়ে (১৮৭৫), সাউথ সাইড এলেভেটেড রেলপথ, শিকাগো (১৮৯২-), এবং বোস্টন এলভেটেড রেলওয়ের (১৯০১-) উত্তোলিত রেলপথকে অনুসরণ করে। শিকাগো দ্রুতগামী গণপরিবহন ব্যবস্থা সংক্ষেপে "এল" হিসাবে পরিচিত উত্তোলিত রেলপথের জন্য। বার্লিন স্ট্যাটব্বান (১৮৮২) এবং ভিয়েনা স্ট্যাটব্বন (1898) প্রধানত উত্তোলিত।
প্রথম উত্তোলিত বৈদ্যুতিক রেলপথ হল লিভারপুল উত্তোলিত রেলপথ, যা ১৮৯৩ থেকে ১৯৫৬ সাল পর্যন্ত লিভারপুল ডকগুলির মাধ্যমে পরিচালিত হয়েছিল।
লন্ডনে, ডকল্যান্ডস লাইট রেলওয়ে একটি আধুনিক উত্তোলিত রেলপথ, যা ১৯৭৮ সালে খোলা হয়েছিল এবং এর পর থেকেই এটি বিস্তৃত হয়েছে। ট্রেন চালকহীন এবং স্বয়ংক্রিয়।
আরেকটি আধুনিক উত্তোলিত রেলপথ হল টোকিওর চালকহীন ইউরিকমোম লাইন, যা ১৯৯৫ সালে খোলা হয়েছিল।
বেশিরভাগ মোনোরেলগুলি উত্তোলিত পথে নির্মিত, যেমন- ডিজনিল্যান্ড মোনোরেল ব্যবস্থা (১৯৫৯), টোকিও মোনোরেল (১৯৬৪), সিডনি মোনোরেল (১৯৮৮-২০১৩), কেএল মোনোরেল, লাস ভেগাস মোনোরেল এবং সাও পাওলো মোনোরেল, মুম্বাই মনোরেল। অনেক ম্যাগলেভ রেলপথও উত্তোলিত পথে নির্মিত হয়েছে।
১৮৯০-এর দশকে ঝুলন্ত রেলপথে বিশেষ আগ্রহ ছিল, বিশেষ করে জার্মানিতে। জার্মানিতে ওই সময়ে ড্রেসডেন ঝুলন্ত রেলপথ, (১৮৯১-) এবং ভুপার্টালের ঝুলন্ত রেলপথ (১৯০১) ব্যবস্থা গড়ে ওঠে। এইচ-বাহন ঝুলন্ত রেল ১৯৬৮ সালে ডর্টমুন্ড এবং ডুসেলডর্ফ বিমানবন্দরে নির্মিত হয়েছিল। ১৯৮২ সালে মেমফিস ঝুলন্ত রেলপথ চালু হয়।
জাপানের শোনান মনোরেল ও চিবা নগর মনোরেল তাদের নাম সত্ত্বেও সাসপেনশন রেলওয়েও রয়েছে।
ঝুলন্ত রেল সাধারণত এক প্রকারের মনোরেল।অব্যবহৃত:
[[বিষয়শ্রেণী:ধরণ অনুযায়ী রেলপথ]]
খাজা ঘর জেলা
খাজা ঘর জেলা আফগানিস্তানের তখর প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে খাজা ঘর নামক শহর। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
নমক আব জেলা
নমক আব জেলা আফগানিস্তানের তখর প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে নমক আব নামক শহর। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি। জেলাটি তালুকান জেলা থেকে বিভক্ত করে গঠণ করা হয়েছিল।
রুস্তাক জেলা
রুস্তাক জেলা আফগানিস্তানের তখর প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে রুস্তাক নামক শহর। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
মিয়া মুকি
মিয়া মুকি হলেন একজন চীনা অভিনেত্রী, যিনি "কুং ফু ইয়োগা" (২০১৭), "টম্ব রবার" (২০১৪) এবং "দ্য মাঙ্কি কিং"-এর (২০১৬) মতো চলচ্চিত্রে অভিনয় করেছেন।
মিয়া ১৪ বছর বয়সে মডেলিং শুরু করেন এবং বর্তমানে তিনি একজন পেশাদার যোগ প্রশিক্ষক। তিনি মাইকেল টং অভিনীত "টম্ব রবারে" অভিনয়ের মাধ্যমে অভিনয় জগতে পদার্পণ করেন। তিনি "সবচেয়ে সুন্দর এশীয় যোগ কোচ" হিসেবে প্রশংসা কুড়িয়েছেন। মিয়া টেনসেন্ট অটোমোবাইল প্রদর্শনী অটো শো ২০১০-এ "প্রিয় লেডি" বিভাগে পুরস্কার জয়লাভ করেছিলেন।
যোগব্যায়াম ও নৃত্য শিক্ষক হওয়ার পাশাপাশি তিনি একজন তায়কোয়ান্দো শিক্ষকও ছিলেন। জ্যাকি চ্যান অভিনীত ২০১৭ সালে মুক্তিপ্রাপ্ত "কুং ফু ইয়োগায়" অভিনয় করেছেন। তিনি এই চলচ্চিত্রের প্রচারণার জন্য দ্য কপিল শর্মা শোয় উপস্থিত হয়েছিলেন।
ইউনান প্রদেশের যোগের দেবী হিসেবে পরিচিত, মুকি মিয়া ২০১৬ সালের চীন (কুনমিং)-ভারত যোগ সম্মেলনে যোগব্যায়ামের প্রচারমূলক রাষ্ট্রদূত হিসেবে নিযুক্ত হয়েছিলেন।
শেয়ার-আলাইক
শেয়ার-আলাইক একটি কপিরাইট লাইসেন্সিং শব্দটি মূলত ব্যবহার দ্বারা ক্রিয়েটিভ কমন্স প্রকল্পের বর্ণনা করতে কাজ করে বা লাইসেন্স প্রয়োজন যে কপি বা অভিযোজনের কাজ হতে মুক্তি অধীনে একই বা অনুরূপ লাইসেন্সের মূল হিসাবে. কপিলেফট লাইসেন্স করা হয় বিনামূল্যে বিষয়বস্তু বা ফ্রি সফটওয়্যার লাইসেন্স সঙ্গে একটি শেয়ার-আলাইক শর্ত.
বর্তমানে দুটি সমর্থিত ক্রিয়েটিভ কমন্স লাইসেন্স আছে। শেয়ার-আলাইক শর্ত: ক্রিয়েটিভ কমন্স অ্যাট্রিবিউশন-শেয়ারআলাইক (একটি কপিলেফট, বিনামূল্যে কন্টেন্ট লাইসেন্স) এবং ক্রিয়েটিভ কমন্স অ্যাট্রিবিউশন-নন কমার্শিয়াল-শেয়ারআলাইক (একটি মালিকানা লাইসেন্স).
একটি অনুরূপ পরিকল্পনা জন্য পেটেন্ট লাইসেন্সিং কপিরাইট আইন পড়ুন
কপিলেফট বা লিব্রে শেয়ার-আলাইক লাইসেন্স করা হয়, বৃহত্তম উপবিষয়শ্রেণীটি এর শেয়ার-আলাইক লাইসেন্স. তারা উভয় অন্তর্ভুক্ত বিনামূল্যে কন্টেন্ট লাইসেন্স মত ক্রিয়েটিভ কমন্স অ্যাট্রিবিউশন-শেয়ারআলাইক এবং মুক্ত সফটওয়্যার লাইসেন্স মত গনুহ সাধারণ পাবলিক লাইসেন্স. এই লাইসেন্স পেজরাটিভলি হিসাবে বর্ণনা করা হয়েছে, কারণ অন্তর্ভুক্তি কপিলেফট উপাদান একটি বড় কাজ। সাধারণত প্রয়োজনে সমগ্র কাজ করার জন্য কপিলেফট. শব্দটি পারস্পরিক লাইসেন্স ব্যবহার বর্ণনা করতে তৈরি করা হয়েছে, কিন্তু এছাড়াও জন্য ব্যবহারে জন্য অ-মুক্ত লাইসেন্স তৈরি করা হয়েছে (দেখুন, উদাহরণস্বরূপ, মাইক্রোসফট লিমিটেড পারস্পরিক লাইসেন্স).
বিনামূল্যে কন্টেন্ট এবং সফটওয়্যার লাইসেন্স ছাড়া শেয়ার-আলাইক প্রয়োজন প্রশ্রয়ের লাইসেন্স হিসাবে বর্ণনা করা হয়।
বর্তমানে ক্রিয়েটিভ কমন্স এর জন্য ছয় লাইসেন্স প্রযোজ্য, সিসি অ্যাট্রিবিউশন-শেয়ারআলাইক এবং সিসি অ্যাট্রিবিউশন-নন কমার্শিয়াল-শেয়ারআলাইক ব্যবহারকারীদের প্রয়োজনে ক্রিয়েটিভ কমন্স এই লাইসেন্সের সুবিধা স্বীকৃতিপ্রদান করে, যা ভবিষ্যতে আপনার কাজে নিষেধাজ্ঞা আরোপ করতে একটি অমৌলিক করতে সক্ষম হয় না।
৩.০ এবং ৪.০ সংস্করণ শেয়ার-আলাইক ক্রিয়েটিভ কমন্স লাইসেন্সের অন্তর্ভুক্ত একটি সামঞ্জস্য, যার ফলে অন্যান্য লাইসেন্স ঘোষণা করতে সামঞ্জস্যপূর্ণ, এবং সেইজন্য ডেরাইভেটিভস ব্যবহার করতে পারেন, এই পরিবর্তে লাইসেন্স এর মূল কাজ.
বছরের পর বছর ধরে, ক্রিয়েটিভ কমন্স ৫ টি সংস্করণ জারি করেছে। বাই-এসএ এবং বাই-এনসি-এসএ লাইসেন্সের (১.০, ২.০, ২.৫, ৪.০ এবং ৪.০).২০০৯ সালের জুনে উইকিপিডিয়া সম্প্রদায় ও উইকিমিডিয়া ফাউন্ডেশন বোর্ডের অনুমোদনে ক্রিয়েটিভ কমন্স অ্যাট্রিবিউশন-শেয়ারআলাইক (সিসি বাই-এসএ) লাইসেন্স গ্রহণ করে। প্রধান কন্টেন্ট হিসাবে লাইসেন্স এর জন্য উইকিপিডিয়া এবং অন্যান্য উইকিমিডিয়া সাইট. ক্রিয়েটিভ কমন্স প্রশংসা এই সিদ্ধান্ত হিসাবে একটি বিজয় জন্য বিনামূল্যে সংস্কৃতি হিসাবে ভাল হিসাবে দূরদর্শী নেতৃত্ব.
আহমেদ তফিজ উদ্দিন
আহমেদ তফিজ উদ্দিন ছিলেন একজন বাংলাদেশি রাজনীতিবিদ এবং সপ্তম জাতীয় সংসদ সদস্য। তিনি পাবনা-২ আসন থেকে ১৯৯৬ সালে সপ্তম জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
তফিজ উদ্দিন ১৯২৯ সালে পাবনা জেলার সুজানগর উপজেলাযর তারাবাড়িয়া গ্রামে জন্মগ্রহণ করেন।
তফিজ উদ্দিন সুজানগর উপজেলার নির্বাচিত চেয়ারম্যান হিসেবে ২৫ মে ১৯৮৫ থেকে ১৯৯৩ পর্যন্ত দুই মেয়াদে দায়িত্ব পালন করেন। বাংলাদেশ আওয়ামী লীগ এর সমর্থন পেয়ে তিনি ১৯৭০ এর সাধারন নির্বাচনে পূর্ব পাকিস্তান প্রাদেশিক পরিষদ এর সদস্য নিবাচিত হন। পরবর্তীতে ১৯৭৩ সালে আওয়ামী লীগ থেকে সংসদ সদস্য নির্বাচিত হন। ১৯৯১ সালে আওয়ামী লীগের সমর্থন পেয়ে পাবনা-২ আসন থেকে নির্বাচন করে প্রায় ৪৯ হাজার ভোট পেয়ে পরাজিত হন। ১৯৯৬ সালের জুনের জাতীয় নির্বাচনে আঃ লীগ এর সমর্থন পেয়ে ৬৭,২৫০ ভোট পেয়ে সংসদ সদস্য নির্বাচিত হন।
তিনি ১৯৯৮ সালে মৃত্যুবরণ করেন।
এনামুল হক (রাজনীতিবিদ)
এনামুল হক একজন বাংলাদেশি রাজনীতিবিদ ও একাদশ জাতীয় সংসদ সদস্য। এনামুল হক রাজশাহী-৪ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
এনামুল হকের ২১ অক্টোবর ১৯৬৯ সালে রাজশাহী জেলায় জন্মগ্রহন করেন । তিনি পৌকওশলিতে স্নাতক ডিগ্রি অর্জন করে পরে এমবিএ করেন৷
এনামুল হক রাজনীতিতে সক্রিয় এবং তিনি তৃতীয় বারের মতো সংসদ সদস্য নির্বাচিত হয়েছেন।
শহিদুল ইসলাম বকুল
শহিদুল ইসলাম বকুল একজন বাংলাদেশি রাজনীতিবিদ ও একাদশ জাতীয় সংসদ সদস্য। শহিদুল ইসলাম বকুল নাটোর-১ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
শহিদুল ইসলাম বকুলের জন্ম নাটোর জেলায়। তিনি উচ্চ শিক্ষিত।।
শহিদুল ইসলাম বকুল রাজনীতিতে সক্রিয় এবং তিনি প্রথম বারের মতো সংসদ সদস্য নির্বাচিত হয়েছেন। নাটোর-১ আসনে ২৫ নভেম্বর ২০১৮ আওয়ামীলীগ সমর্থক প্রার্থী জেলা আওয়ামী লীগের সাংগঠনিক সম্পাদক শহিদুল ইসলাম বকুলকে মনোনয়ন দেয়া হয়। দুদিন পর ২৭ নভেম্বর সাবেক সেনা কর্মকর্তা অবসরপ্রাপ্ত লেঃ কর্ণেল রমজান আলী সরকারকে মনোনয়ন দেয়া হলে শহিদুল ইসলাম বকুলের সমর্থকরা চুড়ান্ত মনোনয়ন দেওয়ার দাবিতে নাটোরের বাগাতিপাড়ায় রেলপথে অবস্থান নিয়ে বিক্ষোভ করে।
জুলিয়া লুই-ড্রাইফাস
জুলিয়া স্কারলেট এলিজাবেথ লুই-ড্রাইফাস (; জন্ম: ১৩ জানুয়ারি ১৯৬১) হলেন একজন মার্কিন অভিনেত্রী, কৌতুকাভিনেত্রী ও প্রযোজক। তিনি টেলিভিশনে হাস্যরসাত্মক "স্যাটারডে নাইট লাইভ" (১৯৮২-১৯৮৫), "সিনফেল্ড" (১৯৯০-১৯৯৮), "ভিপ" (২০১২-বর্তমান)-এ অভিনয়ের জন্য সর্বাধিক পরিচিত। তিনি টেলিভিশনে অভিনয়ের জন্য সর্বাধিক পুরস্কারপ্রাপ্ত অভিনয়শিল্পীদের একজন। তিনি সর্বাধিক এমি পুরস্কার ও স্ক্রিন অ্যাক্টরস গিল্ড পুরস্কার বিজয়ী।
জুলিয়া তার কর্মজীবনে ১১টি এমি পুরস্কার অর্জন করেছেন, যার ৮টি অভিনয়ের জন্য ও ৩টি প্রযোজনার জন্য এবং মোট ২৪টি মনোনয়ন লাভ করেছেন। এছাড়া তিনি একটি গোল্ডেন গ্লোব পুরস্কার, ৯টি স্ক্রিন অ্যাক্টরস গিল্ড পুরস্কার, ৫টি আমেরিকান কমেডি পুরস্কার ও ২টি ক্রিটিকস চয়েস টেলিভিশন পুরস্কার অর্জন করেছেন। টেলিভিশনে অবদানের জন্য ২০১০ সালে হলিউড ওয়াক অব ফেমে তার নামাঙ্কিত তারকা খচিত করা হয় এবং ২০১৪ সালে টেলিভিশন একাডেমি হল অব ফেমে তার নাম অন্তর্ভুক্ত করা হয়। ২০১৬ সালে "টাইমস" সাময়িকী তাদের ১০০ প্রভাবশালী ব্যক্তির তালিকায় তার নাম অন্তর্ভুক্ত করে।
ম্যুভিয়ানা ফিল্ম সোসাইটি
ম্যুভিয়ানা ফিল্ম সোসাইটি বাংলাদেশে ক্রিয়াশীল একটি চলচ্চিত্র সংসদ। বাংলাদেশের চলচ্চিত্র সংসদ আন্দোলনে ম্যুভিয়ানা ফিল্ম সোসাইটি একটি গুরুত্বপূর্ণ চলচ্চিত্র সংগঠন। ম্যুভিয়ানা ফিল্ম সোসাইটি ২০০৬ সালের ১০ নভেম্বর প্রতিষ্ঠিত হয়। চলচ্চিত্র নির্মাতা ও লেখক বেলায়াত হোসেন মামুন ম্যুভিয়ানা ফিল্ম সোসাইটি এর প্রতিষ্ঠাতা ও সভাপতি। ম্যুভিয়ানা ফিল্ম সোসাইটির কার্যক্রম বাংলাদেশের রাজধানী ঢাকা ছাড়াও বিভাগীয় শহর সিলেট ও চট্টগ্রামে বিস্তৃত।
ম্যুভিয়ানা ফিল্ম সোসাইটি বাংলাদেশের চলচ্চিত্র সংসদসমূহের ফেডারেটিভ বডি ফেডারেশন অব ফিল্ম সোসাইটিজ অব বাংলাদেশ (এফএফএসবি) এর অন্তর্ভুক্ত এবং বাংলাদেশ সরকার প্রবর্তিত 'চলচ্চিত্র সংসদ নিবন্ধন আইন ২০১১' এর আওতায় বাংলাদেশ সরকারের তথ্য মন্ত্রণালয়ের বাংলাদেশ ফিল্ম সেন্সর বোর্ডে নিবন্ধিত চলচ্চিত্র সংসদ। মুভিয়ান ফিল্ম ফিল্ম সোসাইটি ২০১২ সাল থেকে সিলেটে আন্তর্জাতিক শিশু চলচ্চিত্র উৎসব পরিচালনা করছে, যা বার্ষিকভাবে শিশু চলচ্চিত্র সোসাইটি বাংলাদেশ এবং ইউনিসেফ কর্তৃক সংগঠিত হয়। মুভিয়ান চলচ্চিত্র সোসাইটি ২০১২ সালের এপ্রিল থেকে বাংলাদেশ শিল্পকলা একাডেমীর সাথে ডিজিটাল চলচ্চিত্র তৈরির চার মাস দীর্ঘ একটি কর্মশালার আয়োজন করে।
বড়ুয়া
বড়ুয়া বাংলাদেশে বেশীরভাগ ক্ষেত্রে চট্টগ্রামের বৌদ্ধদের এবং ভারতের আসামে হিন্দুদের পদবী হিসেবে ব্যবহৃত হয়ে থাকে; এছাড়া আসামে ক্ষেত্রবিশেষে মুসলমানদের পদবী হিসেবে ব্যবহৃত হতেও দেখা যায়। মগধ বা বিহার হতে আগত লোকেরা বাংলাদেশের চট্টগ্রামে বর্তমানে ‘বড়ুয়া’ নামে পরিচিত।
মহারাজপুর ইউনিয়ন
মহারাজপুর ইউনিয়ন নামে বাংলাদেশে চারটি ইউনিয়ন আছে:
তালুকান জেলা
তালুকান, (), উত্তর-পূর্ব আফগানিস্তানের তখর প্রদেশের একটি জেলা। ২০১৫ সালের আদমশুমারীর আনুমানিক হিসাব অযুযায়ী শহরের জনসংখ্যা ছিল প্রায় ২৫৮,২১৯ জন এর মত এবং ৬টি পুলিশ জেলার (নাহিয়াস) আছে। শহরটির মোট ভূমি এলাকা ১০,৭৪৪ হেক্টর এর মত এবং ২৮,৬৯১ টি মোট বাড়ি রয়েছে।
তালুকান উত্তর আফগানিস্তানে একটি উল্লেখযোগ্য লেনদেন এবং পরিবহন যোগাযোগের অন্যতম মাধ্যম হিসেবে মনে করা হয়। যদিও কৃষি জমি ৫৫% বেশিরভাগই বাসস্থান হিসেবে ব্যবহার করা হয়, যার মধে প্রায় ২৮,৬৯১ আবাসিক জমি ব্যবহৃত হয়। প্রায় ৬টি জেলায় অর্ধেক আবাসিক বাসিন্দারা বসবাস লক্ষ্য করা যায়। খানাবাদ নদী তালুকানের মধ্যে দিয়ে প্রবাহিত হয় এবং নদীটির মোট ভূমি ব্যবহারের ৭% ব্যবহ্রত হয়ে থাকে।
ওয়ারসাজ জেলা
ওয়ারসাজ জেলা আফগানিস্তানের তখর প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে ওয়ারসাজ নামক শহর। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি। জেলাটি তালুকান জেলা থেকে বিভক্ত করে গঠণ করা হয়েছিল।
ইয়াঙ্গি কালা জেলা
ইয়াঙ্গি কালা জেলা আফগানিস্তানের তখর প্রদেশের বৃহত্তম জেলাগুলির মধ্যে একটি। অর্থনৈতিকভাবে এই জেলার জনসংখ্যা কৃষির উপর নির্ভরশীল এবং এর পাশাপাশি অন্যান্য ছোট খাটো কিছু ব্যবসা জড়িত রয়েছে। এখানকার প্রধান ফসল হল ধান এবং গম উৎপাদন, তবে বেশিরভাগক্ষেত্র সরল ধান প্রতিবেশী জেলা ও প্রদেশগুলিতে রপ্তানি করা হয়ে খাকে। এই জেলাটির জনসংখ্যা উল্লেখযোগ্যভাবে সৎ এবং অতিথিপরায়ন হিসেবে মনে করা হয়ে থাকে।
সোরা জেলা
সোরা জেলা আফগানিস্তানের ওরুজগন প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে সোরা নামক শহর, যেখানে প্রায় ৩,০০০ জনসংখ্যার বসতি রয়েছে। এটি একটি গ্রামীণ শহর হিসেবে পরিচিত যেখানে কোন শিল্পের পশুপালন, কৃষি, এবং ছোট ব্যবসায়ীক ক্ষেত্রও নেই বললেই চলে।
জেলা প্রোফাইল:
ডকল্যান্ডস লাইট রেলওয়ে
ডকল্যান্ডস লাইট রেলওয়ে (ডিএলআর) ১৯৮৭ সালে পূর্ব লন্ডনের পুনর্নির্মিত ডকল্যান্ড এলাকায় যাত্রী পরিষেবা প্রদানের জন্য একটি স্বয়ংক্রিয় লাইট মেট্রো ব্যবস্থা খোলা হয়। এটি উত্তরে স্ট্রেটফোর্ড, দক্ষিণে টেমস নদী অতিক্রম করে লুইশাম পর্যন্ত, পশ্চিমে টাওয়ার গেটওয়ে এবং লন্ডনের আর্থিক জেলা সিটি অফ লন্ডন -এর ব্যাঙ্ক এবং পূর্বের বেক্টন, লন্ডন সিটি বিমানবন্দর এবং নদীর দক্ষিণে ওলভিচ আর্সেনাল পর্যন্ত পৌঁছায়।
এই ব্যবস্থাটি ট্রেন এবং প্রধান ইন্টারচেঞ্জ স্টেশনগুলিতে কম কর্মীদের ব্যবহার করে; নিচের চারটি ভূগর্ভস্থ স্টেশনে আগুন এবং নিরাপত্তা প্রয়োজনীয়তা মেনে চলতে কর্মীদের নিযুক্ত করা হয়। একই প্রস্তাব টিউবের জন্য তৈরি করা হয়েছে।
ট্রান্সপোর্ট ফর লন্ডন থেকে স্বীকৃত কেওলিসএমি ডকল্যান্ডস দ্বারা ডিএলআর পরিচালনা করা হয়, এটি পরিবহন পরিচালক কেওলিস এবং অবকাঠামো বিশেষজ্ঞ এমি পিএলসি-এর যৌথ উদ্যোগ। এটি পূর্বে সার্কেগো গ্রুপের সার্কো ডকল্যান্ডস সংস্থা দ্বারা ১৭ বছরেরও বেশি সময় ধরে পরিচালিত হয়েছিল। এটি ট্রান্সপোর্ট ফর লন্ডন-এর লন্ডন রেল বিভাগের অন্তর্গত ডকল্যান্ড লাইট রেলওয়ে লিমিটেডের মালিকানাধীন। ২০১৭/১৮ সালে ডিএলআর ১১৯৮.৬ মিলিয়ন যাত্রী পরিবহন করেছে, পূর্ববর্তী বছরে যা ছিল ১২২.৩ মিলিয়নের নিচে। এটি বহুবার বর্ধিত করা হয়েছে এবং আরও বর্ধিত করার জন্য বিবেচনা করা হয়েছে।
৪৫ টি স্টেশনের সাথে ডকল্যান্ডস লাইট রেলওয়েতে ৩৮ কিলোমিটার (২৪ মাইল) ট্র্যাক রয়েছে, এই রেল ব্যবস্থায় ছয়টি শাখা রয়েছে: দক্ষিণে লিউইশাম, উত্তরে স্ট্রাটফোর্ড এবং স্ট্রাটফোর্ড ইন্টারন্যাশনাল, পূর্বের বেক্টন ও ওলউইচ আর্সেনাল এবং পশ্চিমে সেন্ট্রাল লন্ডন, ব্যাঙ্ক এবং টাওয়ার গেটওয়েতে বিভক্ত।
উত্তর, দক্ষিণ ও দক্ষিণ-পূর্ব শাখাগুলি স্ট্রাটফোর্ড, স্ট্রাটফোর্ড ইন্টারন্যাশনাল, লুইশাম এবং ওলউইচ আর্সেনাল রেল স্টেশনগুলিতে শেষ হয়। জাতীয় রেলের সাথে অন্যান্য ইন্টারচেঞ্জগুলি লাইমহাউস, গ্রীনিচ এবং ওয়েস্ট হ্যাম স্টেশনে রয়েছে, যখন ওয়েস্টার কার্ড ধারকদের জন্য শ্যাডওয়েল ডিএলআর স্টেশন ও একই নামের লন্ডন ওভারগ্রাউন্ড স্টেশন, ফেনচারার স্ট্রিট স্টেশন ও ডিএলআর-এর পশ্চিম প্রান্তীক স্টেশন টাওয়ার গেটওয়ে এবং ব্যাঙ্ক স্টেশনগুলিতে ইন্টারচেঞ্জগুলি বিদ্যমান।
লাইমহাউস এবং টাওয়ার গেটওয়েয়ের মধ্যবর্তী অংশে ডিএলআর লন্ডন, টিলবারি এবং সাউথহ্যান্ড রেলপথের সমান্তরালভাবে চলছে।
দেহ রাহওয়াদ জেলা
দেহ রাহওয়োদ দক্ষিণ আফগানিস্তানের ওরুজগন প্রদেশের একটি জেলা। জেলাটি প্রধান আসন হিসাবে শহরটি পরিচালিত হয়ে থাকে। দেহ রাহওয়াদ হেলমান্দ নদীর পাশে অবস্থিত। জেলার প্রধান জাতিগত সম্প্রদায় হচ্ছে পশতুন। এছাড়াও নুরজাই এবং পপুলজাই উপজাতিও রয়েছে।
সরকার একটি জেলা রাজ্যপাল, পুলিশ প্রধান, আদালত, লাইন বিভাগ, এবং তিন জেলা সুরা অন্তর্ভুক্ত:
২০০৯ সালের ১৯ নভেম্বর তারিখে, জানা যায় যে একটি ব্যস্ততম শহর এলাকা দেহ রাহয়াদ জেলায় একটি আত্মঘাতী বোমা হামলা করা হয়। উক্ত হামলায় ১০ জন নিহত হন এবং গুরুতরভাবে ১৩ জন আহত হন।
এছাড়াও ২০০৯ সালের ১৭ ডিসেম্বর তারিখে, আরেকটি আত্মঘাতী বোমা হামলা চালানো হয়, কিন্তু জেলা সদর দফতরের ভেতরে প্রবেশ করে হামলা চালানোর চেষ্টা ব্যর্থ হয়ে যায়।
স্পেনের ত্রয়োদশ আলফনসো
ত্রয়োদশ আলফনসো (১৭ মে ১৮৮৬ -– ২৮ ফেব্রুয়ারী ১৯৪১) স্পেনের একজন রাজা ছিলেন, যিনি ১৮৮৬ সাল হতে ১৯৩১ সালে দ্বিতীয় প্রজাতন্ত্রের ঘোষণার পূর্ব পর্যন্ত শাসন করেন। আলফোনসো জন্ম থেকেই একজন রাজা ছিলেন, কারণ তার পিতা আলফনসো দ্বাদশ, তার জন্মের পূর্ববর্তী বছরে মৃত্যুবরণ করেছিলেন। আলফোনসোর মা, মারিয়া ক্রিস্টিনা অফ অস্ট্রিয়া ১৯০২ সালে আলফোনসোর ষোড়শতম জন্মদিনে আলফোনসো দ্বারা পূর্ণ ক্ষমতা গ্রহণ না করার পূর্ব পর্যন্ত স্পেনের শাসকের দায়িত্ব পালন করেছিলেন।
আলফনসোর শাসনামলে স্পেনে চারটি প্রধান সমস্যা দেখা দিয়েছিলে, যা উদার রাজতন্ত্রের সমাপ্তিতে অবদান রেখেছিল: সমস্যা চারটি হলো: বিস্তৃত সামাজিক গোষ্ঠীর প্রকৃত রাজনৈতিক প্রতিনিধিত্বের অভাব; জনপ্রিয় শ্রেণীর গরীব অবস্থা, বিশেষত কৃষক; রাইফ ওয়ার থেকে উদ্ভূত সমস্যা; কাতালান জাতীয়তাবাদ। স্পেনীয়-মার্কিন যুদ্ধের সাথে শুরু হওয়া রাজনৈতিক ও সামাজিক অশান্তি প্রকৃত উদার গণতন্ত্র প্রতিষ্ঠার অন্তরায় হয়ে উঠে, যার ফলে পরবর্তীতে প্রিমো দে রিভেরার একনায়কতন্ত্র প্রতিষ্ঠা লাভ করেছিল। এই একনায়কতন্ত্রের রাজনৈতিক ব্যর্থতার কারণে, আলফনসো তার শাসনের পুনরুত্থানের অভিপ্রায় নিয়ে গণতান্ত্রিক আদর্শে ফিরে এসেছিলেন। তা সত্ত্বেও, এটি প্রিমো দে রিভেরার একনায়কত্বের প্রতি বিশ্বাসঘাতকতা অনুভব করে সকল রাজনৈতিক ব্যক্তিত্ব দ্বারা পরিত্যক্ত হয়েছিল।
১৯৩১ সালের এপ্রিল মাসে, পৌর নির্বাচনের পরে তিনি স্বেচ্ছায় স্পেনত্যাগ করেছিলেন, যেটিকে সেই সময় রাজতন্ত্র বা প্রজাতন্ত্রের মধ্যস্থতা হিসেবে গ্রহণ করা হয়েছিল।
দালোয়েত
দালোয়েত তু তুমাতসু লিমিটেড , সাধারণত দালোয়েত নামে অধিক পরিচিত, হচ্ছে একটি বহুজাতিক পেশাদার পরিষেবা নেটওয়ার্ক। দালোয়েত হচ্ছে "বিগ চার" অ্যাকাউন্টিং প্রতিষ্ঠানের এক সদস্য এবং এটি বিশ্বের বৃহত্তম পেশাদার পরিষেবা নেটওয়ার্কগুলোর মধ্যে অন্যতম।
দালোয়েতের বিশ্বব্যাপী ২৮৬,২০০ কর্মী রয়েছে, যাদের মাধ্যমে তারা হিসাবনিকাশ, কর, পরামর্শ, এন্টারপ্রাইজ ঝুঁকি এবং আর্থিক উপদেষ্টার মতো পরিষেবা সরবরাহ করে থাকে। ২০১৮ অর্থবছরে এই নেটওয়ার্কের মোট আয় ৪৩.২ বিলিয়ন মার্কিন ডলার ছিল। ২০১৭ সালে, দালোয়েত মার্কিন যুক্তরাষ্ট্রের চতুর্থ বৃহত্তম বেসরকারি মালিকানাধীন সংস্থা হিসেবে স্বীকৃতি লাভ করে।
২০১২ সালে প্রকাশিত এক প্রতিবেদন অনুযায়ী, যুক্তরাজ্যের এফটিএসই ২৫০ কোম্পানিগুলোর মধ্যে দালোয়েতের ক্লায়েন্ট সংখ্যা সবচেয়ে বেশি ছিল এবং ২০১৫ সালে দালোয়েত বর্তমানে ভারতের শীর্ষ ৫০০টি কোম্পানির মধ্যে হিসাবনিকাশের দিক থেকে সর্বোচ্চ বাজার অংশীদার ছিল। চতুর্থ বছরে কেনেডি কনসাল্টিং রিসার্চ অ্যান্ড অ্যাডভাইজারির মোট রাজস্বের উপর ভিত্তি করে গ্লোবাল কনসাল্টিং ও ম্যানেজমেন্ট কনসাল্টিংয়ের মধ্যে দালোয়েত প্রথম স্থান অধিকার করেছিল।
অস্ট্রেলিয়া-বাংলাদেশ সম্পর্ক
অস্ট্রেলিয়া-বাংলাদেশ সম্পর্ক বলতে বাংলাদেশ এবং অস্ট্রেলিয়ার মধ্যকার দ্বিপাক্ষিক সম্পর্ককে বুঝানো হয়।
১৯৭১-এর বাংলাদেশের স্বাধীনতা যুদ্ধের পর, অস্ট্রেলিয়া বিশ্বের চতুর্থ এবং উন্নত বিশ্বের প্রথম দেশ হিসেবে বাংলাদেশকে স্বীকৃতি দেয়। কূটনৈতিক সম্পর্ক স্থাপনের পর ঢাকায় একটি দূতাবাস খোলা হয়েছিল এবং দুই দেশ পরস্পরের সাথে উষ্ণ কূটনৈতিক সম্পর্ক বজায় রেখে চলছে।
দুই দেশ যৌথ সামরিক মহড়ায় অংশ নেয়।
দুই দেশ টেস্ট খেলার দেশ এবং নিয়মিত প্রতিযোগিতা, সিরিজ এবং ক্রিকেট বিশ্বকাপে একে অপরের বিপক্ষে প্রতিদ্বন্দ্বিতায় অংশ নেয়।
বরজোড়া বিধানসভা কেন্দ্র
বরজোড়া (বিধানসভা কেন্দ্র) ভারতীয় রাজ্য পশ্চিমবঙ্গের বাঁকুড়া জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৫৩ নং বরজোড়া বিধানসভা কেন্দ্রটি বরজোড়া সমষ্টি উন্নয়ন ব্লক এবং ভক্তবন্ধ, গঙ্গাজলঘাটি, গোবিন্দধাম, কাপিস্তা, নিত্যানন্দপুর এবং পিরবনি গ্রাম পঞ্চায়েত গুলি গঙ্গাজলঘাটি সমষ্টি উন্নয়ন ব্লক গুলির অন্তর্গত।
বরজোড়া বিধানসভা কেন্দ্রটি ৩৭ নং বিষ্ণুপুর লোকসভা কেন্দ্র এর অন্তর্গত।
২০০৬, ২০০১ এবং ১৯৯৬ সালের বিধানসভা নির্বাচনে, সিপিআই (এম) এর সুস্মিতা বিশ্বাস বরজোড়া কেন্দ্র থেকে জয়ী হন তৃণমূল কংগ্রেসের শম্পা দাড়িপাকে পরাজিত করেন, তৃণমূল কংগ্রেসের সুধাংশু শেখর তিওয়ারিকে এবং কংগ্রেসের তাপসী ব্যানার্জীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর জয়শ্রী মিত্র ১৯৯১ সালে কংগ্রেসের সব্যসাচী রায়কে এবং ১৯৮৭ সালে কংগ্রেসের সুধাংশু শেখর তিওয়ারিকে পরাজিত করেন। সিপিআই (এম) এর বিহারী লাল ভট্টাচার্য ১৯৮২ সালে কংগ্রেসের সুধাংশু শেখর তিওয়ারিকে পরাজিত করেন। সিপিআই (এম) এর অশ্বিনী কুমার রাজ ১৯৭৭ সালে কংগ্রেসের সুধাংশু শেখর তিওয়ারিকে পরাজিত করেন।
কংগ্রেসের সুধাংশু শেখর তিওয়ারি ১৯৭২ সালে জয়ী হন। সিপিআই (এম) এর অশ্বিনী কুমার রাজ ১৯৭১ এবং ১৯৬৯ সালে জয়ী হন। ১৯৬৭ সালে কংগ্রেসের এ.চ্যাটার্জী জয়ী হন। সিপিআইয়ের প্রমথ ঘোষ ১৯৬২ সালে জয়ী হন। ১৯৫৭ সালে বরজোড়া কেন্দ্রে আসন বিদ্যমান ছিল না। স্বাধীন ভারতের প্রথম নির্বাচন ১৯৫১ সালে, কংগ্রেসের প্রফুল্ল চন্দ্র রায় বরজোড়া কেন্দ্র থেকে জয়ী হন।
দালোয়েত ফুটবল মানি লীগ
দালোয়েত ফুটবল মানি লীগ হচ্ছে ফুটবল ক্লাবের একটি র‍্যাঙ্কিং, যেটি ফুটবল অপারেশন থেকে উৎপন্ন আয়ের উপর ভিত্তি করে নির্মিত। এটি র‍্যাঙ্কিংটি দালোয়েত কর্তৃক প্রতি বছর ফেব্রুয়ারির শুরু দিকে প্রকাশ করা হয়, যেখানে সম্প্রতি শেষ হওয়া মৌসুমের আয় হিসার করা হয়।
ইউরোপিয়ান চ্যাম্পিয়ন ক্লাব'স কাপ
ইউরোপিয়ান চ্যাম্পিয়ন ক্লাব'স কাপ (কুপ দেস ক্লাবস চ্যাম্পিয়নস ইউরোপিয়ানস অথবা কেবল ইউরোপিয়ান কাপ নামেও পরিচিত) হচ্ছে উয়েফা দ্বারা আয়োজিত প্রতিযোগিতা, উয়েফা চ্যাম্পিয়নস লীগ বিজয়ী ফুটবল ক্লাবকে প্রদানকৃত বার্ষিক পুরস্কার। ১৯৯২–৯৩ মৌসুমে পর পুনঃনামকরণের পূর্বে এই শিরোপাটি ইউরোপিয়ান কাপ নামে অধিক পরিচিত ছিল।
বেশ কয়েকটি ক্লাব এই পুরস্কারের আসল শিরোপাটি ঘরে তুলতে সক্ষম হয়েছে। যে ক্লাব ৫ বার এটি জয়লাভ করতে পারে অথবা টানা ৩ বার জয়লাভ করতে পারে, সেই ক্লাবকে এর আসল শিরোপাটি দেওয়া হয়। আসল শিরোপা প্রদানের পরবর্তী মৌসুমে আবার নতুন করে শিরোপা তৈরি করা হয়।
ফ্রান্সিস্কো হেন্তো
ফ্রান্সিস্কো "পাকো" হেন্তো লোপেজ (জন্ম: ২১ অক্টোবর ১৯৩৩) হলেন একজন প্রাক্তন স্পেনীয় ফুটবল খেলোয়াড়, যিনি তার ক্যারিয়ারের অধিকাংশ সময় একজন লেফট উইঙ্গার হিসেবে খেলেছেন।
১৯৫২ সালে, রেসিং সান্তান্দেরের হয়ে খেলার মাধ্যমে হেন্তো তার পেশাদার ক্যারিয়ার শুরু করেন এবং পরবর্তী মৌসুমে রিয়াল মাদ্রিদে যোগদান করেন। তিনি রেকর্ড পরিমাণ (যৌথ) ৮ বার ইউরোপিয়ান কাপের ফাইনালে খেলেছেন, যার মধ্যে রেকর্ড পরিমাণ ৬ বার জয়লাভ করেছেন। এছাড়াও তিনি ১২ বার লা লিগা শিরোপা জয়লাভ করেছিলেন।
১৪ বছরের আন্তর্জাতিক ফুটবল ক্যারিয়ারে, হেন্তো স্পেনের হয়ে ৪৩টি ম্যাচ খেলেছেন; একই সাথে তিনি স্পেনের হয়ে ১৯৬২ এবং ১৯৬৬ সালের ফিফা বিশ্বকাপে খেলেছেন।
আলফ্রেদো দি স্তিফানোর মৃত্যুর পর, হেন্তো রিয়াল মাদ্রিদের মাননীয় রাষ্ট্রপতি হিসেবে নিযুক্ত হন।
আমেরিকান ন্যাশানাল বায়োগ্রাফি
আমেরিকান ন্যাশানাল বায়োগ্রাফি (এএনবি) হল ২৪ খণ্ডে প্রকাশিত জীবনী-সংক্রান্ত একটি বিশ্বকোষ। সমগ্র গ্রন্থটিতে প্রায় ১৭,৪০০ নিবন্ধ এবং ২ কোটি শব্দ রয়েছে। ১৯৯৯ সালে আমেরিকান কাউন্সিল অফ লার্নেড সোসাইটিজের পৃষ্ঠপোষকতায় অক্সফোর্ড ইউনিভার্সিটি প্রেস থেকে এই গ্রন্থটি প্রথম প্রকাশিত হয়। এরপর এই গ্রন্থের ৪০০ নিবন্ধ সম্বলিত একটি সম্পূরক অংশ প্রকাশিত হয় ২০০২ সালে। রকিফেলার ফাউন্ডেশন, অ্যান্ড্রু ডব্লিউ. মেলন ফাউন্ডেশন ও ন্যাশানাল এনডাওমেন্ট ফর দ্য হিউম্যানিটিজ এই গ্রন্থ প্রকাশে অতিরিক্ত অর্থসাহায্য করেছিল। সমগ্র গ্রন্থের সাধারণ সম্পাদক ছিলেন জন এ. গ্যারাটি ও মার্ক সি. কারনেস
বইটির উল্লেখপত্রে বইটিকে ১৯২৬ থেকে ১৯৩৭ সালের মধ্যে প্রথম প্রকাশিত "ডিকশনারি অফ আমেরিকান বায়োগ্রাফি" গ্রন্থের উত্তরসূরি হিসেবে উল্লেখ করা হয়। তবে বিষয় নির্বাচনের ক্ষেত্রে এই বইটিতে প্রথম প্রকাশিত বইটির ধারা অনুসরণ করা হয়নি।
মার্কিন যুক্তরাষ্ট্রের গ্রন্থাগারগুলির সহায়ক গ্রন্থ বিভাগে এই বইটি খুব সহজেই পাওয়া যায়। এছাড়া অর্থের বিনিময়ে গ্রাহক হলে এই বইটি অনলাইনেও পড়া যায় (বহিঃসংযোগ দেখুন)।
১৯৯৯ সালে আমেরিকান লাইব্রেরি অ্যাসোসিয়েশন "আমেরিকান ন্যাশানাল বায়োগ্রাফি" গ্রন্থটিকে বৈদগ্ধ ও গুরুত্বের নিরিখে একটি অসাধারণ সহায়ক গ্রন্থ হিসেবে ডার্টমাউথ মেডেলে ভূষিত করে। ২০০১ সালে এই বইটি আমেরিকান হিস্টোরিক্যাল অ্যাসোসিয়েশনের ওয়াল্ডো জি. লেল্যান্ড পুরস্কার পায়।
তবে ক্রস রেফারেন্সের অনুল্লেখ এবং ক্ষেত্রবিশেষে ভুল তথ্য প্রদানের জন্য বইটি সমালোচিতও হয়েছে। বইটির দামের জন্যও প্রকাশকের সমালোচনা করা হয়েছে। বলা হয়েছে, অত্যধিক দামের জন্য দরিদ্র দেশগুলিতে এই বইটি সহজলভ্য হবে না।
মোরাদাবাদ বিভাগ
মোরাদাবাদ বিভাগ হল উত্তর ভারতের উত্তরপ্রদেশ রাজ্যের ১৮টি প্রশাসনিক বিভাগের একটি বিভাগ। এই বিভাগের সদর শহর হল মোরাদাবাদ। ২০০৫ সালের পরিস্থিতি অনুসারে, এই বিভাগ চারটি জেলায় বিভক্ত। এই জেলাগুলি হল মোরাদাবাদ, বিজনৌর, রামপুর, আমরোহা ও সম্ভাল।
ওন্দা বিধানসভা কেন্দ্র
ওন্দা (বিধানসভা কেন্দ্র) ভারতীয় রাজ্য পশ্চিমবঙ্গের বাঁকুড়া জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৫৪ নং ওন্দা বিধানসভা কেন্দ্রটি ওন্দা সমষ্টি উন্নয়ন ব্লক এবং বিকনা, কোস্থিয়া, নড়হা এবং সানবাঁধা গ্রাম পঞ্চায়েত গুলি বাঁকুড়া-২ সমষ্টি উন্নয়ন ব্লক গুলির অন্তর্গত।
ওন্দা বিধানসভা কেন্দ্রটি ৩৭ নং বিষ্ণুপুর লোকসভা কেন্দ্র এর অন্তর্গত।
২০০৬ সালের রাজ্য বিধানসভা নির্বাচনে, ফরওয়ার্ড ব্লকের তারাপদ চক্রবর্তী ওন্দা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের আবেদা বিবি শেখ কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ফরওয়ার্ড ব্লকের অনিল মুখার্জি ২০০১ সালে কংগ্রেসের শেখ সাজাহানকে পরাজিত করেন, ১৯৯৬ সালে কংগ্রেসের অরুপ খানকে, ১৯৯১ সালে কংগ্রেসের শম্ভু নারায়ণ গোস্বামীকে, ১৯৮৭ সালে কংগ্রেসের তপন ব্যানার্জীকে এবং ১৯৮২ এবং ১৯৭৭ সালে কংগ্রেসের শম্ভু নারায়ণ গোস্বামীকে পরাজিত করেন।
১৯৭২ সালে কংগ্রেসের শম্ভু নারায়ণ গোস্বামী জয়ী হন। সিপিআই (এম) এর মানিক দত্ত ১৯৭১ সালে জয়ী হন। ফরওয়ার্ড ব্লকের অনিল কুমার মুখার্জী ১৯৬৯ সালে জয়ী হন। ১৯৬৭ সালে কংগ্রেসের এস. দত্ত জয়ী হন। ১৯৬২ সালে কংগ্রেসের গোকুল বিহারী দাস জয়ী হন। ১৯৫৭ সালে ওন্দা যৌথ আসন ছিল কংগ্রেসের গোকুল বিহারী দাস এবং আশুতোষ মল্লিক উভয়ই জয়ী হন। এর আগে ওন্দা কেন্দ্রে আসন বিদ্যমান ছিল না।
ডোনা রিড
ডোনা রিড (; জন্ম: ডোনা বেল মুলেঞ্জার, ২৭ জানুয়ারি ১৯২১ - ১৪ জানুয়ারি ১৯৮৬) ছিলেন একজন মার্কিন অভিনেত্রী ও প্রযোজক। ৪০ বছরের অধিক সময় কর্মজীবনে তিনি চল্লিশের অধিক চলচ্চিত্রে অভিনয় করেছেন। তিনি ফ্রাঙ্ক ক্যাপ্রার "ইট্‌স আ ওয়ান্ডারফুল লাইফ" (১৯৪৬) চলচ্চিত্রে ম্যারি হ্যাচ বেইলি চরিত্রে অভিনয়ের জন্য সর্বাধিক পরিচিত। ১৯৫৩ সালে যুদ্ধভিত্তিক নাট্যধর্মী "ফ্রম হিয়ার টু ইটার্নিটি" চলচ্চিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কার লাভ করেন।
তিনি টেলিভিশন সিটকম "দ্য ডোনা রিড শো" (১৯৫৮-১৯৬৬)-এ মধ্যবিত্ত মার্কিন গৃহিণী ডোনা স্টোন চরিত্রে অভিনয় করে খ্যাতি অর্জন করেন। এই কাজের জন্য তিনি একাধিক এমি পুরস্কারের মনোনয়ন লাভ করেন এবং ১৯৬৩ সালে সেরা সঙ্গীতধর্মী বা হাস্যরসাত্মক টিভি ধারাবাহিক অভিনেত্রী বিভাগে গোল্ডেন গ্লোব পুরস্কার অর্জন করেন। ১৯৮৪-৮৫ সালে তিনি "ডালাস" ধারাবাহিকের মিস এলি ইউয়িং ফার্লো চরিত্রে বারবারা বেল গেডেসের স্থলাভিষিক্ত হন।
স্পিনোকর্ডোসিস টেল্লিনি
"স্পিনোকর্ডোসিস" () হচ্ছে এমন একপ্রকার পরজীবী কৃমি যার লার্ভার বিকাশ ঘাসফড়িং এবং ঝিঁঝিঁপোকাতে অভ্যন্তরে ঘটে। এই পরজীবী পোষকের স্বভাব পরিবর্তন করে দিতে সক্ষম। শরীরের অভ্যন্তরে বৃদ্ধিপ্রাপ্তির পরে এই পরজীবি তার পোষককে বাধ্য করে যাতে সে জলে লাফ দেয় এবং ডুবে যায়। এরপর পরজীবী তার পোষককে ত্যাগ করে এবং প্রাপ্তবয়স্ক কৃমি জলেই প্রজনন করে।পোষক জল থেকে অনেক দূরে থাকলে "স্পিনোকর্ডোসিস" পোষককে পানিতে ঝাপ দিয়ে আত্মহত্যা করতে প্ররোচিত করে না। শুধুমাত্র পানির কাছাকাছি পোষক গেলেই এই পরজীবী তার পোষককে নিয়ন্ত্রণ করে।
আণুবীক্ষণিক শুককীট পাকস্থলিতে প্রবেশ করে এবং সেখানেই কৃমি হিসেবে তার বৃদ্ধি ঘটে। এক একটা কৃমির দৈর্ঘ্য তার পোষকের দৈর্ঘ্যের চেয়ে তিন থেকে চার গুণ বেশী হতে পারে।
পোষকের আচরণ এই পরজীবী দ্বারা পরিবর্তিত হওয়ার অন্তর্নিহিত আণবিক প্রক্রিয়া সুনির্দিষ্টভাবে এখনো জানা যায়নি। ২০০৫ সালে একটি সমীক্ষা অনুসারে, এই পরজীবি দ্বারা আক্রান্ত ঘাসফড়িং এবং অনাক্রান্ত ঘাসফড়িংয়ের মস্তিষ্কের মধ্যকার তুলনা করার পর দেখা গিয়েছে, আক্রান্ত ঘাসফড়িংয়ে ভিন্নমাত্রার প্রোটিন এর আধিক্য আছে।
অনুরূপ একটি পরজীবীর নাম হলো " প্যারাগোরডিয়াস" ()।
নূরুল আমিন রুহুল
নূরুল আমিন রুহুল একজন বাংলাদেশি রাজনীতিবিদ এবং একাদশ জাতীয় সংসদ সদস্য। তিনি চাঁদপুর-২ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
নুরুল আমিন ১৯৫৯ সালের ১৪ অক্টোবর চাঁদপুর জেলার মতলব উত্তর উপজেলার নাউরী গ্রামে জন্মগ্রহণ করেন। তার পিতার নাম আওলাদ হোসেন ও মাতার নাম মোনচেহারা। শিক্ষাজীবনে তিনি আইন বিষয়ে এলএলবি ডিগ্রি অর্জন করেন।
নুরুল আমিন ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে তিনি বিএনপির জালাল উদ্দিনকে পরাজিত করে চাঁদপুর-২ (মতলব উত্তর ও দক্ষিণ) আসন থেকে সংসদ সদস্য নির্বাচিত হন। তিনি আওয়ামী লীগের ঢাকা মহানগরের দক্ষিণ শাখার সহসভাপতি হিসেবে দায়িত্ব পালন করছেন। এর পূর্বে তিনি বাংলাদেশ ছাত্রলীগের প্রচার সম্পাদক ও অবিভক্ত ঢাকা মহানগর ছাত্রলীগের সভাপতির দায়িত্ব পালন করেন।
গিজাব জেলা
গিজাব, মাঝেমধ্যে গেজাব নামেও ডাকা হয়ে থাকে, আফগানিস্তানের ওরুজগন প্রদেশের একটি অন্যতম জেলা। আদমশুমারীর আনুমানিক হিসাব অনুযায়ী জেলাটির জনসংখ্যা প্রায় ৭৫,৫০৩ জন এর মত এবং হাজারা ও পশতুন সম্প্রদায়ের বসতি রয়েছে। আফগানিস্তানের পশতুন উপজাতিদের বিভক্ত করে জেলাটি গঠিত হয়েছে এবং দক্ষিণ গিজাবের পশতুন ও হাজারা গ্রামের সমন্বয়ও রয়েছে জেলাটিতে। ২০০৪ সালে উরুজগন প্রদেশ থেকে দায়কুন্দি প্রদেশের গিজাব নামে স্থানান্তরিত করা হয় এবং এরপরে ২০০৬ সালে উরুজগনকে পুনরায় সংযোজিত করা হয়। হেলমান্দ নদীর তীরে প্রায় ১৩৬৪ মিটার উচ্চতায় অবস্থান করছে প্রধান শহর গিজাব।
খাস উরুজগন জেলা
খাস উরুজগন (, এছাড়াও বানান করা হয়ে থাকে খাশ ওরুজগন) আফগানিস্তানের ওরুজগন প্রদেশের একটি অন্যতম জেলা।
জেলাটি গঠণ করা হয়েছে মূলতঃ জেলা প্রশাসক, পুলিশ প্রধান, ৪ জন জেলা পরিষদ, ৪ জন উলেমা শূরা এবং ২ জন বিচারক আদালতে উপস্থিতির সমন্বয়ে। ২০০৮ সালের বসন্ত পর্যন্ত, জেলাটিতে কাউন্সিলের সংখ্যা ছিল ৮ জন, যেখানে তালিবানদের হুমকির প্রায় অর্ধেকের মত পদত্যাগের জন্য বাধ্য করা করেছিল। ২০১০ সালের নভেম্বরে, জেলা জুড়ে প্রায় ৩০০টিরও বেশি উপজাতীয় প্রাচীন ও ধর্মীয় নেতারা প্রথম জেলা পরিষদে নির্বাচিত হন।